Dodatok ku  
   Koncepcii financovania projektov podporovaných zo štrukturálnych fondov na roky 2004-2006

1.	Časť 3.1.1 Všeobecné pravidlá stratégie spolufinancovania, posledná odrážka sa mení nasledovne:
- príjemca pomoci sa z vlastnej iniciatívy môže podieľať vyšším podielom spolufinancovania, ako je stanovený minimálny podiel v závislosti od druhu štátnej pomoci. Pre projekty financované v rámci opatrení, ktoré podporujú výlučne súkromný sektor môže príjemca pomoci zvýšiť podiel vlastných zdrojov v prospech podielu zdrojov EÚ a štátneho rozpočtu tak, že vnútorný pomer zdrojov EÚ a štátneho rozpočtu v rámci verejných zdrojov stanovený na príslušné opatrenie musí pre projekt zostať zachovaný. Pre projekty financované v rámci opatrení, ktoré podporujú tak verejný, ako aj súkromný sektor môže príjemca pomoci zvýšiť podiel vlastných zdrojov v prospech podielu zdrojov EÚ a štátneho rozpočtu tak, že podiel zo zdrojov EÚ musí zostať fixný v ich maximálnej výške.
Príklad A: žiadateľ (podnikateľ) predkladá v rámci opatrenia, ktoré podporuje výlučne súkromný sektor, projekt v hodnote 100, pri ktorom podiel EÚ má v súlade s ods. a) predstavovať 35, podiel štátneho rozpočtu v súlade s ods. b) do výšky maximálnej intenzity štátnej pomoci – napr. 30 a podiel príjemcu pomoci 35. Vnútorný pomer zdrojov EÚ a štátneho rozpočtu v rámci verejných zdrojov má predstavovať 53,85 % zo zdrojov EÚ a 46,15 % zo zdrojov štátneho rozpočtu. Žiadateľ sa pri predkladaní žiadosti o nenávratný finančný príspevok rozhodne podieľať sa vyššou sumou: 45. V takom prípade bude rozdelenie medzi jednotlivé zdroje v rámci celkových oprávnených nákladov nasledovné: EÚ: 29,62, štátny rozpočet: 25,38, príjemca pomoci: 45. Vnútorný pomer zdrojov EÚ a štátneho rozpočtu v rámci verejných zdrojov zostáva zachovaný (zdroje EÚ:53,85 % a zdroje štátneho rozpočtu 46,15 %);
Príklad B: žiadateľ (podnikateľ) predkladá v rámci opatrenia, ktoré podporuje tak verejný, ako aj súkromný sektor, projekt v hodnote 100, pri ktorom podiel EÚ má v súlade s ods. a) predstavovať 35, podiel štátneho rozpočtu v súlade s ods. b) do výšky maximálnej intenzity štátnej pomoci – napr. 30 a podiel príjemcu pomoci 35. Žiadateľ sa pri predkladaní žiadosti o nenávratný finančný príspevok rozhodne podieľať sa vyššou sumou: 45. V takom prípade bude rozdelenie medzi jednotlivé zdroje v rámci celkových oprávnených nákladov nasledovné: EÚ: 35, štátny rozpočet: 20, príjemca pomoci: 45.
	celkové oprávnené náklady	zdroje EÚ	zdroje štátneho rozpočtu	zdroje príjemcu pomoci	
predpokladané rozdelenie	100	35	30	35	
konečné
rozdelenie A	100	29,62	25,38	45	
konečné
rozdelenie B	100	35	20	45	
Poskytovanie pomoci zo zdrojov EÚ a štátneho rozpočtu musí byť v súlade s príslušným programovým doplnkom a schémou štátnej pomoci.

2.	Časť 3.1.2. Pravidlá stratégie spolufinancovania pre jednotlivé ciele pomoci,  a) pre cieľ 1, bod 3., druhý odsek, prvá pododrážka sa mení nasledovne:
- v celkovom podiele doplňujúcom 100 % z celkových oprávnených výdavkov, ak konečným prijímateľom je subjekt štátnej správy (ministerstvá a iné rozpočtové organizácie, príspevkové organizácie) a mimovládne organizácie pre neziskové projekty ESF,
3.	Časť 3.1.2. Pravidlá stratégie spolufinancovania pre jednotlivé ciele pomoci,  b) pre cieľ 2 a 3, bod 3., druhý odsek, prvá pododrážka sa mení nasledovne:
- v celkovom podiele doplňujúcom 100 % z celkových oprávnených výdavkov, ak konečným prijímateľom je subjekt štátnej správy (ministerstvá a iné rozpočtové organizácie, príspevkové organizácie) a mimovládne organizácie pre neziskové projekty ESF,
4.	Časť 3.1.2. Pravidlá stratégie spolufinancovania pre jednotlivé ciele pomoci sa dopĺňa o bod c) v nasledovnom znení:
c) pre rozvojové partnerstvá v rámci iniciatívy Spoločenstva EQUAL a partnerstvá v rámci iniciatívy INTERREG IIIA:
-	sa výška pomoci zo štrukturálnych fondov určuje individuálne podľa jednotlivých partnerov v závislosti od zaradenia podľa oblastí cieľov 1, 2 alebo 3,
•	pre partnerov zaradených do oblasti cieľa 1 platí maximálny podiel zo štrukturálnych fondov vo výške 75 % z celkových oprávnených nákladov;
•	pre partnerov zaradených do oblasti cieľov 2, resp. 3  platí maximálny podiel zo štrukturálnych fondov vo výške 50 % z celkových oprávnených nákladov.
-	sa celková výška pomoci zo štrukturálnych fondov a štátneho rozpočtu na spolufinancovanie pre partnerstvá stanovuje podľa typu vedúceho partnera. V prípade, že
•	vedúci partner je subjekt štátnej správy (ministerstvá a iné rozpočtové organizácie, príspevkové organizácie) alebo mimovládna organizácia pre neziskové projekty ESF, predstavuje výška pomoci 100 % z celkových oprávnených výdavkov. V prípade, že niektorí z členov partnerstva sú účastníkmi hospodárskej súťaže, pravidlá poskytovania štátnej pomoci alebo pomoci de minimis sa vzťahujú len na účastníkov hospodárskej súťaže;
•	vedúci partner je subjekt verejného sektora (VÚC, obec a i.) alebo subjekt súkromného sektora (vrátane mimovládnych organizácií pri projektoch podporovaných z  ERDF), ktorý v rámci aktivít projektu nie je účastníkom hospodárskej súťaže predstavuje výška pomoci 95 % z celkových oprávnených výdavkov. V prípade, že niektorí z členov partnerstva sú účastníkmi hospodárskej súťaže, pravidlá poskytovania štátnej pomoci alebo pomoci de minimis sa vzťahujú len na účastníkov hospodárskej súťaže;
•	vedúci partner je subjekt súkromného sektora, ktorý je v rámci aktivít projektu účastníkom hospodárskej súťaže, výška pomoci pre vedúceho partnera je predmetom posudzovania podľa pravidiel štátnej pomoci alebo pomoci de minimis. Pre ostatných členov rozvojového partnerstva je k podielu štrukturálnych fondov priradené spolufinancovanie zo štátneho rozpočtu na úroveň 95 % z celkových oprávnených výdavkov. V prípade, že niektorí z členov partnerstva sú účastníkmi hospodárskej súťaže, pravidlá poskytovania štátnej pomoci alebo pomoci de minimis sa vzťahujú len na účastníkov hospodárskej súťaže, vrátane vedúceho partnera.

5.	Príloha č. 2. sa mení podľa priloženého dokumentu.